PROJEKTS





PAKALPOJUMU LĪGUMS Nr. 
Par ēkas Mazā Jauniela 5, Rīgā, konstrukciju pastiprināšanas un jumta seguma atjaunošanas vai nomaiņas būvprojekta izstrādi un autoruzraudzību

Rīgā, dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums
SPECIĀLIE NOTEIKUMI (SN)
	1.


	Izpildītājs:
	
	Reģistrācijas numurs:


	
	
	Juridiskā adrese: 
	Banka, SWIFT kods un konta numurs




	
	
	Pārstāvis, amats un pārstāvības pamats: 

	

	
	
	E-pasts: 
	E-adrese e-rēķiniem: 
_________________
E-pasts ne e-rēķiniem: 
_________________

	
	
	E-pasts pasūtījumiem:
	

	2.
	Pasūtītājs:
	SIA “Rīgas nami”
	Reģistrācijas numurs:
40003109638

	
	
	Pārstāvis, amats un pārstāvības pamats:
	Banka, SWIFT kods un konta numurs:
AS “SEB banka”
UNLALV2X
LV16UNLA0040001650000


	
	
	Juridiskā adrese:
Rātslaukums 5, Rīga, LV-1050
	

	
	
	E-pasts: rigasnami@rigasnami.lv
	E-adrese e-rēķiniem: EINVOICES@40003109638
E-pasts ne e-rēķiniem: rekini@rigasnami.lv


	
	
	Pirkuma pieprasījums /pamatojums Nr.:
	

	noslēdz šādu līgumu (turpmāk – Līgums):

	3.
	Līgumā izmantoto terminu skaidrojums
	3.1. Akts – pieņemšanas – nodošanas akts.
3.2. Autoruzraudzība – Projekta realizācijā veicamā autoruzraudzība.
3.3. BIS - būvniecības informācijas sistēma.
3.4. Pakalpojums – Būvprojekta izstrāde ēkas Mazā Jauniela 5, Rīgā, nesošo konstrukciju pastiprināšanai un jumta seguma atjaunošanai un nomaiņai (ieskaitot nepieciešamos izpētes un inženierizpētes darbus), kā arī autoruzraudzības veikšana būvdarbu realizācijas laikā.
3.5. Darbu izpildes laika grafiks – Līguma 4.pielikums.
3.6. Iepirkums – atklāts konkurss "Ēkas Mazā Jauniela 5, Rīgā, konstrukciju pastiprināšanas un jumta seguma atjaunošanas vai nomaiņas būvprojekta izstrāde un autoruzraudzība" ar identifikācijas Nr. RN 2026/33.
3.7. Izpildītāja pārstāvis - _______________________________________
3.8. Izpildītājs – __________________________________________________.
3.9. Līgums – šis līgums.
3.10. Līgumcena –_______________ EUR (___________________eiro) bez PVN, kas ir noteikta saskaņā ar Finanšu piedāvājumu.
3.10.1. būvprojekta izstrāde _______________ EUR (___________________eiro) bez PVN
3.10.2. Autoruzraudzība būvdarbu laikā _______________ EUR (___________________eiro) bez PVN
3.11. Maksājums - saskaņā ar abpusēji parakstītu Aktu un attiecīgo Izpildītāja rēķinu, kas sagatavots saskaņā ar Finanšu piedāvājumu, Izpildītājam maksājamā summa.
3.12. Objekts - Ēka Mazā Jauniela 5, Rīgā.
3.13. Pasūtītāja pārstāvis – ____________________________________. 
3.14. Pasūtītājs - SIA "Rīgas nami", reģistrācijas Nr. 40003109638.
3.15. Piedāvājums – Izpildītāja iesniegtais piedāvājums Iepirkumā.
3.16. PIL – Publisko iepirkumu likums.
3.17. Projekts – būvprojekts vai cita būvniecības ieceres dokumentācija.
3.18. Puse – Pasūtītājs vai Izpildītājs.
3.19. Puses – Pasūtītājs un Izpildītājs.
3.20. PVN – pievienotās vērtības nodoklis.
3.21. Tehniskā specifikācija – Projektēšanas un autoruzraudzības darba uzdevums ar pielikumiem Līguma 2.pielikums.
3.22. Finanšu piedāvājums – Līguma 3.pielikums.

	4. 
	Līguma pielikumi
	4.1.  Vispārīgie noteikumi – 1.pielikums;
4.2. Tehniskā specifikācija – 2.pielikums;
4.3. Finanšu piedāvājums – 3.pielikums;
4.4. Darbu izpildes laika grafiks – 4.pielikums.

	5.
	Līguma priekšmets
	5.1. [bookmark: _Hlk87636191]Atbilstoši šī Līguma noteikumiem Pasūtītājs uzdod un Izpildītājs apņemas ar saviem spēkiem un aprīkojumu izstrādāt Būvniecības ieceres dokumentāciju (turpmāk – Pakalpojums).
5.2. Prasības Pakalpojumam – izstrādājamajai Būvniecības ieceres dokumentācijai noteiktas Iepirkuma Darba uzdevumā. Būvniecības ieceres dokumentācijai jāatbilst Būvniecības likumā noteiktajām prasībām un citiem spēkā esošajiem būvniecības nozari regulējošajiem normatīvajiem aktiem, t.sk. Izpildītājam jāsaņem visi nepieciešamie ieinteresēto personu, valsts un pašvaldības saskaņojumi, t.sk. pozitīvs būvekspertīzes atzinums un Rīgas valstspilsētas Būvvaldes atzīme par projektēšanas nosacījumu izpildi.
5.3. Pasūtītājs uzdod, un Izpildītājs apņemas veikt autoruzraudzību atbilstoši būvprojektam saskaņā ar būvdarbu autoruzraudzības noteikumiem.
5.4.  Autoruzraudzības Pakalpojumi sevī ietver:
5.4.1.  būvdarbu kvalitatīvu autoruzraudzību saskaņā ar būvprojektu, nodrošinot būvdarbu veicēju, un Pasūtītāju ar pieprasīto tehnisko informāciju izstrādātā projekta autentiskai realizācijai dabā;
5.4.2. konsultāciju sniegšanu Pasūtītājam un tā pārstāvjiem visos jautājumos, kas saistīti ar būvdarbu veikšanu, un to atbilstību būvprojekta dokumentācijai. Sniegtās konsultācijas tiek atzīmētas autoruzraudzības žurnālā;
5.5. Autoruzraudzības darbu veikšanas termiņš — viss Objekta būvdarbu izpildes laiks (ieskaitot Objekta nodošanu ekspluatācijā).
5.6. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas autoruzraugam ir noteikta saskaņā ar 2014. gada 19. augusta MK. noteikumiem Nr. 500 "Vispārīgie būvnoteikumi", kā arī citi darbi, kuru apjomu un kvalitāti nosaka Līgums, būvprojekts, dokumentācija un spēkā esošie normatīvie akti.
5.7. Par autoruzraugu tiek nozīmēts: (būvprojekta autors vai tā pilnvarots pārstāvis - attiecīgi sertificēts speciālists vai speciālistu grupa).

	6.
	Norēķinu kārtība
	6.1. Pasūtītājs maksā Izpildītājam par faktiski, kvalitatīvi un savlaicīgi sniegtu Pakalpojumu saskaņā ar Izpildītāja iesniegto un Līgumam pievienoto Finanšu piedāvājumu;
6.2. PVN samaksa tiek veikta Latvijas Republikas normatīvajos aktos noteiktajā kārtībā.
6.3. Pasūtītājs samaksā Maksājumu 30 (trīsdesmit) dienu laikā pēc Akta abpusējas parakstīšanas un attiecīgā Izpildītāja rēķina saņemšanas:
6.3.1. pēc visu projektēšanas Darbu pabeigšanas, Akta parakstīšanas par būvniecības ieceres nodošanu un saskaņošanu gan ar Pasūtītāju, gan ar uzraugošajām iestādēm Līgumā noteiktajā kārtībā;
6.3.2. Par Autoruzraudzības pienācīgu veikšanu Pasūtītājs maksā Izpildītājam Līgumā noteikto atlīdzību vienu reizi mēnesī, sadalot kopējo Autoruzraudzības summu daļās atbilstoši Līgumam pievienotajam Finanšu piedāvājumam, 30 (trīsdesmit) dienu laikā pēc ikmēneša Autoruzraudzības Akta abpusējas parakstīšanas par iepriekšējā mēnesī faktiski veikto darbu un attiecīgā Izpildītāja rēķina saņemšanas.

	7.
	Līguma grozījumi
	7.1. Līguma noteikumu grozīšana, tā darbības izbeigšana atrunāta Līguma 1. pielikuma 9. punktā;

	8.
	Īpašie noteikumi
	8.1. Līguma izpildes noteikumi (Izcelsmes ierobežojumi);
8.1.1.Izpildītājs garantē un nodrošina, ka Līguma izpildē (tostarp preču piegādē, materiālu izmantošanā un pakalpojumu sniegšanā) netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi.
8.1.2.Ja Līguma izpildes laikā tiek konstatēts šī noteikuma pārkāpums, tas tiek uzskatīts par būtisku Līguma pārkāpumu un ir pamats Pasūtītājam vienpusēji atkāpties no Līguma, par to rakstveidā paziņojot Izpildītājam 30 dienas iepriekš.
8.1.3.Gadījumā, ja Izpildītājs pārkāpis šajā punktā minēto aizliegumu, tas maksā Pasūtītājam līgumsodu 0.1 % apmērā no kopējās Līgumcenas un atlīdzina visus tādējādi radītos zaudējumus.
8.2. Līguma izpildes pēctecība un autoruzraudzības uzsākšanas noteikumi:
8.2.1. Līguma izpilde tiek organizēta divos secīgos posmos: vispirms Izpildītājs pilnībā veic Projektēšanu, un tikai pēc tam, iestājoties šajā Līgumā noteiktajiem nosacījumiem, tiek uzsākta Autoruzraudzība. 
8.2.2. Autoruzraudzības izpilde tiek uzsākta tikai pēc tam, kad ir izpildīti visi šādi nosacījumi kopā:
8.2.2.1. ir pilnībā pabeigta Projektēšana, parakstīts galīgais nodošanas-pieņemšanas Akts par būvprojekta izstrādi un saņemta attiecīga atzīme BIS par projektēšanas nosacījumu izpildi;
8.2.2.2. Pasūtītājs ir noslēdzis iepirkuma procedūru un parakstījis līgumu par Objekta būvdarbu veikšanu;
8.2.2.3. Pasūtītājs ir nosūtījis Izpildītājam rakstisku paziņojumu (pieprasījumu) par Autoruzraudzības uzsākšanu.
8.2.3. Izpildītājam ir pienākums uzsākt Autoruzraudzības veikšanu paziņojumā norādītajā termiņā, un Izpildītājs nav tiesīgs atteikties no Autoruzraudzības pakalpojumu sniegšanas vai līguma izpildes šajā daļā. Finanšu piedāvājumā norādītā Autoruzraudzības cena ir fiksēta un nemainīga. 
8.2.4. Pasūtītājs neuzņemas atbildību un Izpildītājam nav tiesību pieprasīt zaudējumu atlīdzību, kompensāciju vai Autoruzraudzības daļas apmaksu, ja no Pasūtītāja neatkarīgu iemeslu dēļ (tostarp, ja netiek uzsākti būvdarbi vai netiek piesaistīts finansējums būvdarbu veikšanai) Autoruzraudzība netiek uzsākta.
8.2.5. Ja Pasūtītājs 36 (trīsdesmit sešu) mēnešu laikā no Projektēšanas galīgā pieņemšanas-nodošanas Akta parakstīšanas dienas neizsniedz šī Līguma 8.2.2.3. punktā minēto paziņojumu, Līgums daļā par Autoruzraudzības veikšanu zaudē spēku automātiski, bez papildu Pušu vienošanās.

	9.
	Citi noteikumi
	9.1. Līguma Speciālie noteikumi ir prioritāri pret Vispārīgajiem noteikumiem. Pretrunu gadījumā starp Speciālajiem un Vispārīgajiem noteikumiem, piemērojami ir Speciālie noteikumi. Pretrunu gadījumā starp Līguma pielikumiem, prioritāte ir tāda, kā pielikumi uzskaitīti Līguma Speciālo noteikumu 4.punktā. 
9.2. Līgums sagatavots latviešu valodā ar pielikumiem un parakstīts elektroniski.



	Izpildītāja vārdā:
(paraksts)Amats, vārds, uzvārds
	Pasūtītāja vārdā:
(paraksts)Amats, vārds, uzvārds


Dokuments parakstīts ar drošiem elektroniskiem parakstiem un satur laika zīmogus.

1.pielikums
VISPĀRĪGIE NOTEIKUMI

1. Pakalpojumu nodošanas – pieņemšanas kārtība
1.1. Pušu par Līguma izpildi atbildīgie pārstāvji ir atbildīgi par visu Līguma nosacījumu izpildes nodrošināšanu un uzraudzīšanu, tai skaitā, par Pakalpojuma pieņemšanas un nodošanas organizēšanu, pieņemšanas un nodošanas dokumentu sagatavošanu un parakstīšanu, savlaicīgu rēķinu izrakstīšanu, iesniegšanu, pieņemšanu, apstiprināšanu un nodošanu apmaksai. 
1.2. Līgumcena, saskaņā ar Izpildītāja iesniegto finanšu piedāvājumu, pilnībā ietver atlīdzību par Līgumā noteiktā Pakalpojuma izpildi, kā arī jebkādus citus nepieciešamos izdevumus un izmaksas, kas radušies, vai varētu rasties Izpildītājam Pakalpojuma izpildē. Izņēmumi no šī nosacījuma pieļaujami tikai saskaņā ar Līguma 9.sadaļā noteikto kārtību.

2. Izpildītāja garantijas, tiesības un pienākumi
2.1. Izpildītājs apliecina, ka viņam ir atļauts sniegt Līgumā noteikto Pakalpojumu, kā arī viņš ir noteiktajā kārtībā saņēmis no valsts iestādēm un profesionālajām organizācijām visas nepieciešamās atļaujas un ir veicis nepieciešamās reģistrēšanās procedūras.
2.2. Veicot Pakalpojumu, Izpildītājs izmanto savu darbaspēku (speciālistus) un tehniskos līdzekļus. Izpildītājs ir tiesīgs iesaistīt līgumsaistību izpildē citas fiziskas vai juridiskas personas, saglabājot vienpersonisko atbildību pret Pasūtītāju par līgumsaistību izpildi un ievērojot Līguma 5. sadaļā noteiktās prasības apakšuzņēmēju un iesaistītā personāla piesaistē un nomaiņā.
2.3. Izpildītājs apņemas:
2.3.1. veikt Pakalpojumu kvalitatīvi, pilnā apjomā, Līgumā noteiktajos termiņos, atbilstoši noteiktajām prasībām, maksimāli ņemot vērā Pasūtītāja vēlmes, izņemot gadījumus, kad tas nav iespējams saistībā ar nepārvaramas varas apstākļiem;
2.3.2. ievērot Pakalpojuma veikšanas laika grafiku;
2.3.3. vienu reizi divās nedēļās, ja Puses nevienojas citādi, piedalīties Būvniecības ieceres dokumentācijas izstrādes darba sapulcēs;
2.3.4. vienu reizi divās nedēļās sniegt rakstisku informāciju Pasūtītāja par Līguma izpildi atbildīgajam pārstāvim par Būvniecības ieceres dokumentācijas izstrādes gaitu, elektroniski nosūtot izstrādāto materiālu, kā arī pieņemt izpildei vai motivēti noraidīt Pasūtītāja prasības attiecībā uz izstrādājamo dokumentāciju;
2.3.5. Pakalpojuma veikšanā un organizēšanā garantēt kvalificēta darbaspēka (speciālistu) izmantošanu un pēc Pasūtītāja pirmā pieprasījuma nodrošināt Pasūtītājam pilnu informāciju par Pakalpojuma īstenajiem sniedzējiem un viņu kvalifikāciju;
2.3.6. norīkot atbildīgo Būvniecības ieceres dokumentācijas izstrādes vadītāju;
2.3.7. nekavējoties, bet ne vēlāk kā 3 (trīs) darba dienu laikā rakstiski informēt Pasūtītāju par tādu apstākļu rašanos, kas var/varētu radīt šķēršļus Pakalpojuma pienācīgas izpildes uzsākšanai, veikšanai vai izpildei, tai skaitā par informācijas, sākotnējo datu, dokumentu utt., kurus Izpildītājs ir saņēmis no Pasūtītāja, nepietiekamību, kā arī par tādu iespēju risku, kad no Pasūtītāja saņemto norādījumu ievērošana var/varētu ietekmēt Pakalpojuma kvalitāti vai izpildi Līgumā noteiktajā termiņā;
2.3.8. ievērot Latvijas Republikā spēkā esošos normatīvos aktus, kā arī Pasūtītāja norādījumus, kuri nav pretrunā iepriekš minētajiem normatīvajiem aktiem;
2.3.9. veikt izmaiņas Būvniecības ieceres dokumentācijā, novērst jebkādas kļūdas un/vai nepilnības saskaņā ar Pasūtītāja norādījumiem;
2.3.10. rīkoties Pasūtītāja interesēs un veikt savus pakalpojumus, ievērojot vispārpieņemtos līdzīga apjoma un rakstura pakalpojumu sniegšanas profesionālos standartus;
2.3.11. Izpildītājs izstrādā un iesniedz Pasūtītājam Būvniecības ieceres dokumentāciju (ar atzīmi būvatļaujā par projektēšanas nosacījumu izpildi) elektroniski parakstītu BIS vidē un vienu eksemplāru papīra formātā. Pakalpojuma nodošana tiek fiksēta ar atsevišķu aktu. Šajā Līguma punktā noteiktais akts nav pakalpojuma Galējais pieņemšanas-nodošanas Akts.
2.3.12. Izpildītājs veic būvspeciālista profesionālās civiltiesiskās atbildības apdrošināšanu (atbilstoši MK noteikumiem Nr.502” Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”). Šajā punktā minētajā apdrošināšanas polisē jānorāda, ka Pasūtītājs tiks uzskatīts par trešo personu attiecīgā apdrošināšanas līguma/polises izpratnē. Apdrošināšanas polisei ir jābūt spēkā visu Pakalpojuma izpildes laiku un apdrošināšanas līgums jāuztur spēkā visu būvdarbu laiku līdz Būvniecības ieceres dokumentācijā paredzētie būvdarbi ir realizēti vai atbilstoši MK noteikumiem Nr.502 ”Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs ir tiesīgs iesniegt spēkā esošu apdrošināšanas polisi, ja tā atbilst Līguma nosacījumiem un tai pievienota izziņa, kas apliecina, ka šī polise attiecas uz konkrēto Objektu, un, ka Pasūtītājs tiks uzskatīts par trešo personu attiecīgā apdrošināšanas līguma/polises izpratnē. Izpildītājs apņemas 5 (piecu) darba dienu laikā no Līguma spēkā stāšanās brīža iesniegt Pasūtītājam šajā punktā minēto apdrošināšanas polisi/polises oriģinālu vai Izpildītāja apliecinātu polises kopiju kopā ar apdrošināšanas noteikumiem un maksājuma uzdevumu par apdrošināšanas prēmijas samaksu.
2.4. Izpildītāja tiesības:
2.4.1. iekļūt Objektā (ja nepieciešams), iepriekš saskaņojot laiku ar Pasūtītāja par Līguma izpildi atbildīgo pārstāvi;
2.4.2. izteikt Pasūtītājam priekšlikumus attiecībā uz Būvniecības ieceres dokumentāciju tiktāl, cik šīs izmaiņas pēc Izpildītāja domām kalpo optimālākai un mērķtiecīgākai plānoto darbu veikšanai un Objekta ekspluatācijai. Izpildītājam iepriekš minētie priekšlikumi kopā ar nepieciešamajiem paskaidrojumiem jāiesniedz Pasūtītājam rakstveidā. Pasūtītājs Izpildītāja priekšlikumus izskata 5 (piecu) darba dienu laikā no dienas, kas Pasūtītājs šādus priekšlikumus no Izpildītāja saņēmis. Jebkurā gadījumā Pasūtītājam nav pienākums piekrist Izpildītāja iepriekš minētajiem priekšlikumiem.
2.4.3.saņemt no Pasūtītāja samaksu par kvalitatīvi izpildītu Pakalpojumu saskaņā ar Līguma nosacījumiem un apmaksas kārtību.

3. Pasūtītāja tiesības un pienākumi
3.1.Pasūtītājs apņemas sniegt nepieciešamo, tā rīcībā esošo informāciju Izpildītājam, atbilstoši Pakalpojuma izpildei izvirzītajām prasībām, kā arī visu dokumentāciju, kas nepieciešama Līguma izpildes nodrošināšanai, un ir Pasūtītāja rīcībā un, kas nepieciešama kvalitatīvai Pakalpojuma izpildei.
3.2. Pasūtītāja tiesības:
3.2.1. pieprasīt, lai Izpildītājs ievēro Līgumā, tā pielikumos un citos Izpildītājam saistošajos dokumentos noteiktās kvalitātes prasības, izejas datus, darbu izpildes termiņus un izmaksas;
3.2.2. kontrolēt un uzraudzīt Izpildītāja sniegtā Pakalpojuma atbilstību Līgumā, tā pielikumos un Līguma uzskaitītajos citos dokumentos noteiktajām apjoma un kvalitātes prasībām. Objektīvi pamatotu šaubu gadījumā Pasūtītājam ir tiesības jebkurā laikā pārbaudīt Pakalpojuma izpildes procesu un kvalitāti;
3.2.3. Līguma 9.sadaļā noteiktajos gadījumos un kārtībā vienpusēji izbeigt Līgumu pirms termiņa, t.sk., ja kļūst acīmredzams, ka Izpildītājs nav spējīgs vai nevēlas nodrošināt Pakalpojuma atbilstību normatīvajos aktos noteiktajām prasībām, vai Izpildītāja vainas dēļ nav iespējams ievērot Pakalpojuma izpildes termiņus, atbilstoši plānotajam izpildes grafikam;
3.2.4. izteikt priekšlikumus par izmaiņām izstrādātajā dokumentācijā, nemainot līgumcenu, izņemot gadījumus, kad šādas izmaiņas saskaņā ar Līguma noteikumiem tiek uzskatītas par papildu darbiem.
3.3. Pasūtītājam ir pienākums 5 (piecu) darba dienu laikā izskatīt visus no Izpildītāja saņemtos paziņojumus, pieprasījumus, iesniegumus, priekšlikumus un citu dokumentāciju un sniegt atbildi.
3.4. Pasūtītājam ir pienākums pēc Izpildītāja Pakalpojuma izpildes un Būvniecības ieceres dokumentācijas iesniegšanas, pārbaudīt to atbilstību Līgumā noteiktajām prasībām un parakstīt Izpildītāja iesniegto nodošanas – pieņemšanas aktu vai iesniegt Izpildītājam motivētu atteikumu.
3.5. Gadījumā, ja Pasūtītājs 5 (piecu) darba dienu laikā neparaksta nodošanas – pieņemšanas aktu vai nesniedz motivētu atteikumu, Pakalpojums tiek uzskatīts par kvalitatīvi, atbilstoši Līgumam izpildītu un no Pasūtītāja puses pieņemtu.
3.6. Pasūtītājs Būvniecības ieceres dokumentāciju iesniedz Rīgas valstspilsētas Būvvaldē atzīmes par projektēšanas nosacījumu izpildi izdarīšanai. 
3.7. Izstrādātā dokumentācija, ko Izpildītājs sagatavojis šī Līguma ietvaros, ir Pasūtītāja īpašums. Pasūtītājam ir tiesības izmantot to pašam vai nodot izmantošanai paredzētajam mērķim trešajai personai. Noteikumi attiecībā uz autortiesībām noteikti Līguma 6.sadaļā.

4. Maksājumi
4.1. Kopējā līgumcenā un Maksājumā, ja tāds paredzēts, ietverti visi nodokļi un nodevas, izņemot PVN, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros.
4.2. Samaksa tiek veikta ar naudas pārskaitījumu Izpildītāja norādītajā norēķinu kontā kredītiestādē. Par maksājumu veikšanas dienu uzskatāms datums, kad kredītiestādē iesniegts attiecīgs maksājuma uzdevums.
4.3. Puses Līguma ietvaros izrakstāmos rēķinus sagatavo elektroniski: 
4.3.1. Pasūtītājam adresētos e-rēķinus, norādot noslēgtā līguma numuru un ievērojot noteikumu “vienā rēķinā – viens līgums”, ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no zemāk norādītajiem kanāliem: 
• E-rēķinu sūtīšana no grāmatvedības sistēmas;
• E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai);
• E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv.
Pasūtītājam adresētos rēķinus (kas vēl nav e-rēķini) ir jānosūta uz e-pastu: erekini@rigasnami.lv. Rēķinā jāiekļauj Sabiedrības noslēgtā pakalpojuma/preču līguma numurs, rēķins jānosūta PDF un/vai XML formātā.
4.3.2. Sākot ar 01.01.2028. Pasūtītājam adresētos e-rēķinus, norādot noslēgtā līguma numuru un ievērojot noteikumu “vienā rēķinā – viens līgums”, ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no zemāk norādītajiem kanāliem: 
• E-rēķinu sūtīšana no grāmatvedības sistēmas;
• E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai);
• E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv.

4.4. Izpildītājam adresētie rēķini nosūtāmi uz Līguma Speciālo noteikumu 1. punktā norādītajām e-adresēm vai attiecīgi e-pastiem.
4.5. Visus Līgumā paredzētos maksājumus, kuriem netiek noteikts maksāšanas termiņš (tajā skaitā arī līgumsods), Puses veic 30 (trīsdesmit) dienu laikā no maksāšanas pienākuma iestāšanās dienas.

5. Apakšuzņēmēju un personāla nomaiņas un piesaistes kārtība
5.1. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un/vai apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un/vai apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu Piedāvājumā norādītā personāla iesaistīšanu Līguma izpildē.
5.2. Pasūtītājs nepiekrīt Izpildītāja Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkumā, nosakot saimnieciski visizdevīgāko piedāvājumu.
5.3. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
5.3.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un jaunajam piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkuma dokumentos noteiktajām prasībām, vai uz to attiecas PIL un Iepirkuma nolikumā noteiktie pretendentu izslēgšanas noteikumi;
5.3.3. apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
5.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas Piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
5.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma sadaļas noteikumiem.
5.6. Ja Izpildītājs neievēro Līguma sadaļā noteikto iesaistītā personāla un/vai apakšuzņēmēju nomaiņas kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus un Līgumā noteiktais saistību izpildes termiņš netiek pagarināts.
5.7. Līguma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs tam nodoto Līguma saistību daļu veic nekvalitatīvi vai neievēro Latvijas Republikā spēkā esošos normatīvos aktus. Izpildītājam ir pienākums nodrošināt Pasūtītāja prasību izpildi apakšuzņēmēja nomaiņā.

6. Autortiesību regulējums
6.1. Pušu autortiesības tiek aizsargātas saskaņā ar Latvijas Republikas Autortiesību likuma noteikumiem.
6.2. Pasūtītājam ar Līgumu un bez papildus atlīdzības tiek nodotas Izpildītāja, kā autora, Autortiesību likuma 15.pantā minētās esošās un nākamās mantiskās tiesības attiecībā uz un saskaņā ar Līgumu radītajiem autortiesību objektiem, t.sk. uz būvapjoma ideju. Minētās tiesības Pasūtītājs ir tiesīgs atsavināt citām personām.
6.3. Izpildītājs garantē, ka netiks izmantotas Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots, un, kad tas tiks izziņots (14. panta pirmās daļas 2.punkts), darba atsaukšanu (14. panta pirmās daļas 3.punkts), uz darba neaizskaramību (14. panta pirmās daļas 5.punkts), un pretdarbību (14. panta pirmās daļas 6.punkts).
6.4. Pasūtītājs iegūst visas tiesības detalizēt, izmainīt, pārveidot, grozīt un papildināt autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Izpildītāja piekrišana.
6.5. Izpildītājs nodrošina no citām autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai autortiesību objektus nodotu Pasūtītājam.
6.6. Izstrādājot Līgumā noteikto dokumentāciju, Izpildītājam ir pienākums nepieļaut citu autortiesību subjektu personisko vai mantisko tiesību aizskārumu, kā arī prettiesiski iegūtu autortiesību objektu izmantošanu. Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no jebkurām citām Līgumā noteiktās dokumentācijas izstrādē iesaistītajām personām saņem visas atļaujas un tiesības, kas nepieciešamas, lai nodotu Pasūtītājam Līgumā noteiktās tiesības un uzturētu tās spēkā.
6.7. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā autortiesību objektus.
6.8. Puses vienojas, ka Pasūtītāja samaksa Izpildītājam saskaņā ar Līgumu ietver arī autoratlīdzību un Izpildītājs nav tiesīgs pieprasīt papildu autoratlīdzību/honorāru.

7. Autoruzraudzības Pušu saistības
7.1. Pasūtītājs apņemas:
7.1.1. Nodrošināt Izpildītājam un viņa pilnvarotajām personām brīvu piekļūšanu būvobjektam vai citai būvobjektam pakļautai vietai, kur tiek veikti būvobjekta būvdarbi, saskaņā ar Līguma 3.4. punktā norādīto būvprojektu;
7.1.2. Samaksāt Izpildītājam par autoruzraudzību saskaņā ar Līguma noteikumiem;
7.1.3. Brīdināt Izpildītāju 4 darba stundas iepriekš par nepieciešamību ierasties būvobjektā un veikt autoruzraudzību, gadījumos, kas paredzēti 7.2.7. apakšpunktā.
7.2. Izpildītājs apņemas:
7.2.1. Izpildītājs apņemas veikt autoruzraudzību atbilstoši saskaņotajam izstrādātajam būvprojektam, Vispārīgajiem būvnoteikumiem, Latvijas būvnormatīviem un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem;
7.2.2. Izpildītājam ir pienākums apsekot Objektu atbilstoši autoruzraudzības plānam un apsekojuma rezultātus ierakstīt autoruzraudzības žurnālā;
7.2.3. Izpildītājam ir pienākums būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem;
7.2.4. Izpildītājam ir pienākums pārbaudīt, vai ir atbilstoša būvprojekta un būvdarbu izpildes dokumentācija;
7.2.5. Izpildītājam ir pienākums nekavējoties rakstiski informēt Pasūtītāju, ja tiek konstatētas patvaļīgas atkāpes no būvprojekta, vai, ja netiek ievērotas Latvijas Republikas būvnormatīvu prasības;
7.2.6. Obligāti piedalīties Pasūtītāja rīkotajās būvniecības apspriedēs;
7.2.7. Ierasties būvobjektā 4 (četru) darba stundu laikā, saskaņojot autoruzraudzības grafiku ar Pasūtītāju un būvdarbu vadītāju, kā arī pēc Pasūtītāja vai būvdarbu vadītāja lūguma, ja Pasūtītājs uzskata to par nepieciešamu;
7.2.8. Izpildītājam ir pienākums visas atkāpes no būvprojekta fiksēt autoruzraudzības žurnālā. Attiecībā uz atkāpēm no būvprojekta, kuras ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi;
7.2.9. Autoruzraudzības izpildes laikā atrodoties būvobjektā, pamanot neatbilstības, kas var nodarīt kaitējumu objektam un/vai trešajām personām, nekavējoties brīdināt Pasūtītāju un būvdarbu vadītāju, izdarot attiecīgus ierakstus autoruzraudzības žurnālā;
7.2.10. Saskaņot un fiksēt autoruzraudzības žurnālā būvdarbu pārkāpumus vai nepieciešamās būvprojekta korekcijas būvobjektā, un noteikt to novēršanas vai risinājuma izstrādāšanas termiņus, kā arī nekavējoties, 8 darba stundu laikā informēt par konstatētajiem pārkāpumiem Pasūtītāju;
7.2.11. Pabeidzot Objekta būvdarbus, Izpildītājs autoruzraudzības žurnālā izdara atzīmi par izpildīto būvdarbu atbilstību būvprojektam un ar Izpildītāju saskaņotās izmaiņas;
7.2.12. Izpildītājam ir pienākums bez papildu atlīdzības izdarīt izmaiņas būvprojektā, ja šādu izmaiņu nepieciešamība rodas sakarā ar kļūdu vai neatbilstību būvprojektā, vai kādu citu būvprojekta autora vai autoruzrauga vainu vai nolaidību. Par izmaiņu veikšanu ir jāinformē Pasūtītājs;
7.2.13. Izpildītājam ir citas tiesības un pienākumi, kuri ir noteikti Latvijas Republikā spēkā esošajos normatīvajos aktos.
7.3. Izpildītāja norādījumi objekta būvniecībā ir saistoši būvdarbu izpildītājiem ar brīdi, kad tie ir ierakstīti autoruzraudzības žurnālā. Izpildītājs ir atbildīgs par šo norādījumu savlaicīgu ierakstīšanu autoruzraudzības žurnālā.
7.4. Nepieciešamības gadījumā, atklājot rupjus būvdarbu veikšanas pārkāpumus būvobjektā, Izpildītājam ir tiesības nekavējoties apstādināt būvdarbus un ir pienākums nekavējoties rakstveidā informēt Pasūtītāju par pieņemto lēmumu. Šajā punktā minētās darbības tiek veiktas, un Izpildītāja atbildība tiek noteikta saskaņā ar Latvijas Republikas būvnormatīvu noteikumiem.
7.5. Izpildītājs ir atbildīgs par Līgumā noteikto pienākumu savlaicīgu un kvalitatīvu veikšanu. Izpildītājs nav atbildīgs par būvdarbu veicēja darbības/bezdarbības rezultātā nodarītajiem zaudējumiem, ja vien šādi zaudējumi nav radušies Izpildītāja vainas dēļ.
7.6. Autoruzraudzības veikšana ietver saskaņotas un dokumentētas projekta korekcijas.
7.7. Pasūtītājs norāda atbildīgos būvdarbu izpildītājus, kuriem ir saistoši Izpildītāja norādījumi.
7.8.Līgums tiek uzskatīts par izpildītu, kad Puses ir pilnā mērā izpildījušas, Līguma saistības - Pasūtītājs ar nodošanas-pieņemšanas Akta parakstīšanu ir apstiprinājis Pakalpojumu saņemšanu un apmaksājis pilnu līgumcenu.

8. Pušu atbildība un strīdu risināšanas kārtība
8.1. Izpildītājs atbild par sniegto Pakalpojumu atbilstību Latvijas Republikā spēkā esošajos normatīvajos aktos noteiktām prasībām.
8.2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
8.3. Risku par Līgumā neparedzētām piegādēm, izdevumiem un Pakalpojumiem, kas nepieciešami Līguma pilnīgai izpildei, kas nav iekļautas Kopējā līgumcenā vai Tehniskajā un finanšu piedāvājumā norādītajos izcenojumos, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā, uzņemas Izpildītājs.
8.4. Par saistību, t.sk. maksājuma, izpildes kavējumu, kavējumā vainojamā Puse maksā otrai Pusei līgumsodu 0,1% apmērā no kavētās saistības vērtības (Kopējās līgumcenas vai attiecīgā Pasūtījuma, ja tāds paredzēts, cenas vai kavētā maksājuma summas) par katru kalendāro dienu, kad konstatēta saistību neizpilde, bet ne vairāk kā 10 % (desmit procentus) no summas, no kuras līgumsods aprēķināts.
8.5. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. Līgumsods nav zaudējumu atlīdzība.
8.6. Ja Izpildītājs nespēj sniegt Pakalpojumus Līgumā noteiktajā kārtībā vai termiņā, vai Pasūtītājam ir iebildumi par Pakalpojumu kvalitāti un to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 5 (piecām) darbdienām, tad Pasūtītājam ir tiesības attiecīgo Līguma saistību nodot izpildei trešajai personai. Šādā gadījumā Izpildītājs 15 (piecpadsmit) darbdienu laikā no pieprasījuma un rēķina saņemšanas dienas, sedz visus Pasūtītājam radušos izdevumus un zaudējumus. Izdevumu un zaudējumu atlīdzība neatbrīvo Izpildītāju no pārējo Līguma saistību izpildes.
8.7. [bookmark: _Hlk129557839]Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
8.8. Puses savlaicīgi informē par izmaiņām savos rekvizītos, apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
8.9. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
8.10. Ja Izpildītājs nepilda vai nepienācīgi pilda savas  Līgumā noteiktās saistības, Pasūtītājs ir tiesīgs nodot kavēto maksājumu piedziņas tiesības trešajām personām, t.sk., nododot Izpildītāja personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
8.11. Ja saistību neizpildes vai nepienācīgas izpildes gadījumā Pasūtītājs ir uzdevis trešajām personām veikt parāda atgūšanas/piedziņas darbības attiecībā pret Izpildītāju, Izpildītājam papildu parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Izpildītāja ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.

9. Līguma darbības laiks, grozīšanas un izbeigšanas kārtība
9.1. Puses skaidri un nepārprotami paredz būtisku Līguma grozījumu veikšanas iespēju Publisko iepirkumu likumā un šajā Līgumā noteiktajos gadījumos, apjomā un veidā. Puses izprot un pieņem visus iespējamos riskus, kādi tiem var rasties Līguma izpildes gaitā, rodoties nepieciešamībai veikt būtiskus Līguma grozījumus. Grozījumi vai papildinājumi tiks veikti uz objektīvi pamatotu un abām Pusēm pieņemamu iemeslu un apstākļu kopuma pamata, ievērojot Publisko iepirkumu likuma noteikumus. Nepieciešamo grozījumu precīzs apjoms un būtības raksturojums tiks konkretizēts atbilstoši reālās situācijas apstākļiem brīdī, kad kāda no Pusēm ierosinās veikt grozījumus, iesniedzot to nepieciešamības pamatojumu.
9.2. Atbilstoši Līguma punktā 9.1. noteiktajam, Puses, pamatojoties uz Publisko iepirkumu likuma 61.panta (3) daļas 2.un 3.punkta un 61.panta (4) daļas noteikumiem, pielīgst sev tiesības veikt būtiskus grozījumus iepirkuma procedūras dokumentos un Līguma tekstā šādos gadījumos:
9.2.1. ja būs nepieciešams veikt Pakalpojuma cenas pārskatīšanu dēļ iemesliem/apstākļiem, kurus Līguma slēgšanas brīdī objektīvi nav iespējams paredzēt un kas nav saistīti ar nepārvaramu varu, ārkārtēju situāciju vai jebkādu to ietekmi;
9.2.2. ja Pasūtītājam radīsies nepieciešamība pēc papildu Pakalpojumiem, neatkarīgi no to apjoma, kas nav iekļauts/-i sākotnējā iepirkumā, un, ja Izpildītāja maiņa radīs būtisku izmaksu pieaugumu un ievērojamas grūtības;
9.2.3. ja Līguma grozījumi kļūs nepieciešami tādu iemeslu dēļ, kuri iepriekš objektīvi nav paredzami, atbilstoši Līguma 10.daļā noteiktajam;
9.2.4. ja iestāsies kāds no Līguma 9.6.5. punktā noteiktajiem gadījumiem vai iemesliem.
9.3. Pušu tiesības veikt grozījumus un papildinājumus Līgumā, kuri nav būtiski, izriet no PIL 61.(1) daļas 1.un 3.punkta regulējuma.
9.4. Pasūtītājam ir tiesības nesaskaņot Izpildītāja ierosinātus Līguma grozījumus, ja tie neatbilst Līguma vai Publisko iepirkumu likuma nosacījumiem, vai Izpildītājs nespēj iesniegt Līguma grozījumus pamatojošus dokumentus, vai iesniegtie dokumenti nav pietiekams pamatojums grozījumu izdarīšanai Līgumā.
9.5. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu. 
9.6. Līguma termiņa pagarinājums ir pieļaujams šādos gadījumos:
9.6.1. Līguma 10.sadaļā noteiktajos nepārvaramas varas un ārkārtējās situācijas apstākļu izraisītajos gadījumos;
9.6.2. Būvniecības ieceres dokumentācijas saskaņošanas kavēšanās dēļ, kas nav atkarīgs no Izpildītāja vai trešo personu darbības vai bezdarbības;
9.6.3. ja būvapjoma idejas vai citu projektēšanas risinājumu saskaņošanai atbilstošajās institūcijās nepieciešams ilgāks laika periods nekā parasti;
9.6.4. ja Pasūtītājam nepieciešams ilgāks laiks ekspertīzes atzinuma saņemšanai, un pie tā nav vainojams Izpildītājs, Līguma termiņš tiek pagarināts par ekspertīzei nepieciešamo papildu laiku;
9.6.5. citu šeit neminētu iemeslu un/vai apstākļu dēļ, kuru iestāšanos Puses objektīvi nevar paredzēt pirms Līguma noslēgšanas, bet kas var iestāties, un bez kuru izraisīto/radīto apstākļu un situāciju iekļaušanas Līguma termiņa pagarinājuma (un ne tikai) nosacījumos, tiem atklājoties Līguma izpildes gaitā, var tikt būtiski apgrūtināta vai padarīta par neiespējamu Pušu Līgumā noteikto saistību un pienākumu atbilstoša izpilde.
9.7. Līgumu var izbeigt, Pusēm rakstiski savstarpēji vienojoties. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanos par Līguma izbeigšanu un savstarpējo norēķinu un saistību pilnīgu izpildi.
9.8. Ikviena no Pusēm var izbeigt Līgumu, 10 (desmit) dienas iepriekš iesniedzot rakstisku paziņojumu, ja otra Puse ir pieļāvusi būtisku Līgumā noteikto saistību pārkāpumu un tajā nav vainojama Puse, kura vēlas izbeigt Līgumu.
9.9. Pasūtītājam ir tiesības vienpusēji atkāpties no Līguma pirms termiņa, nosūtot Izpildītājam rakstveida paziņojumu, ja:
9.9.1.Izpildītājs nav uzsācis pakalpojuma izpildi 10 (desmit) darba dienu laikā no Līguma noslēgšanas brīža, bez objektīvi attaisnojoša iemesla; 
9.9.2. Izpildītājs ir būtiski (ilgāk nekā vienu kalendāro mēnesi) nokavējis Pakalpojuma sniegšanas termiņu, Pakalpojuma izpildes laika grafiku un termiņa kavējumā nav vainojams pats Pasūtītājs;
9.9.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
9.9.4. veiktais Pakalpojums un izstrādātā dokumentācija pilnībā vai kādā tās daļā, neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;
9.9.5. Izpildītājs pārkāpj vai nepilda jebkuru citu būtisku Līgumā paredzētu pienākumu, neievēro Pasūtītāja rakstiski izteiktus pamatotus iebildumus, nenovērš Pasūtītāja norādītos trūkumus un/vai neatbilstības Pasūtītāja norādītajos termiņos un kārtībā;
9.9.6. Līgumā ir izdarīti būtiski grozījumi, kas nav pieļaujami saskaņā ar šī Līguma 9.2.punktu;
9.9.7. Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā pakalpojuma līguma projekta noteikumi;
9.9.8. Līguma slēgšanas tiesību piešķiršanas brīdī Izpildītājs bija atbilstošs kādam no Publisko iepirkumu likumā minētajiem izslēgšanas gadījumiem un bija izslēdzams no iepirkuma procedūras;
9.9.9. citos šeit neminētos gadījumos, kad Pasūtītājs, pamatojot savu lēmumu ar objektīvi pierādāmiem un Izpildītāja vainu vai atbildību pamatojošiem faktiem, izvēlas vienpusēji izbeigt Līgumu;
9.9.10. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta piektā daļa), kā arī gadījumā, ja šādi apstākļi, attiecībā pret Izpildītāju bija pastāvējuši jau pirms Līguma noslēgšanas, bet Pasūtītājam tie nebija zināmi.
9.9.11. Izpildītājam ir tiesības vienpusēji atkāpties no Līguma izpildes pirms termiņa, ja Pasūtītājs ir nokavējis samaksas termiņu par atbilstoši Līgumam veiktu un Pasūtītāja pieņemtu Pakalpojumu, ilgāk nekā par trīsdesmit darba dienām, bez objektīvi pamatota iemesla un kavējumā nav vainojams Izpildītājs.

10. Nepārvaramā vara
10.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
10.2. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā, ja tas iespējams, rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
10.3. Ja nepārvaramas varas apstākļi skar Izpildītāju un Pasūtītājs rakstveidā nav norādījis citādāk, Izpildītājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad Pakalpojumu sniegšana nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.

11. Personas datu apstrādes noteikumi
11.1. Parakstot Līgumu, Izpildītājs apliecina, ka ir iepazinies ar Pasūtītāja privātuma paziņojumu “SIA “Rīgas nami” privātuma paziņojums”, kas ir izvietots Pasūtītāja interneta vietnē: https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja interneta vietnē.
11.2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
11.3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

12. Nobeiguma noteikumi
12.1. Pasūtītāja un Izpildītāja pārstāvji Līguma ietvaros ir tiesīgi, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai komunicēt ar otru Pusi, pieprasīt no otras Puses informāciju, sniegt otrai Pusei informāciju, piedalīties sapulcēs, organizēt ar Līgumu saistītās dokumentācijas, Pakalpojumu nodošanu/pieņemšanu, dot norādījumus par Līguma izpildi, parakstīt Aktu, kā arī veikt citas darbības, kas saistītas ar pienācīgu Līgumā paredzēto saistību izpildi.
12.2. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
12.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
12.4. Ja rodas pretrunas starp Iepirkuma dokumentiem un Piedāvājuma dokumentiem, noteicošais ir Iepirkuma dokumentos noteiktais, ja Pasūtītājs nenosaka, vai Puses nevienojas, citādāk.
12.5. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātri vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
12.6. Līguma sadaļu virsraksti tiek lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
12.7. Pasūtītājs informē Izpildītāju par:
12.7.1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.rigasnami.lv/lv/par-mums/trauksmes-celsana;
12.7.2. Pasūtītāja darba aizsardzības instrukciju trešajām personām, kuras atrodas vai strādā Pasūtītāja telpās vai teritorijā, un tā ir pieejama Pasūtītāja tīmekļa vietnē https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf.

